หุ้น,น้ำมัน,ทองคำสหรัฐร่วงหนัก
หุ้นดาวโจนส์ปิดร่วง 653.67 จุด นักลงทุนกังวลเฟดขึ้นดอกเบี้ย ด้านราคาน้ำมันดิ่งลง 6.68 ดอลลาร์ ขณะที่ทองคำลงแรง 24.20 ดอลลาร์
10 พ.ค. 2565

ดัชนีเฉลี่ยอุตสาหกรรมดาวโจนส์ปิดที่ 32,245.70 จุด ร่วงลง 653.67 จุด หรือ -1.99%, ดัชนี เอสแอนด์พี 500 ปิดที่ 3,991.24 จุด ลดลง 132.10 จุด หรือ -3.20% และดัชนี แนสแดค ปิดที่ 11,623.25 จุด ลดลง 521.41 จุด หรือ -4.29%บรรยากาศการซื้อขายในตลาดหุ้นนิวยอร์กยังคงถูกกดดันจากความกังวลที่ว่าเศรษฐกิจอาจเผชิญภาวะถดถอยหากเฟดเร่งปรับขึ้นอัตราดอกเบี้ย โดยเฉพาะในช่วงเวลาที่เศรษฐกิจกำลังเผชิญกับหลากหลายปัจจัยลบสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน ลดลง 6.68 ดอลลาร์ ปิดที่ 103.09 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกรกฏาคม ลดลง 6.45 ดอลลาร์ ปิดที่ 105.94 ดอลลาร์ต่อบาร์เรล นักลงทุนกังวลว่าการที่จีนใช้มาตรการล็อกดาวน์เซี่ยงไฮ้และบางส่วนของกรุงปักกิ่งเพื่อสกัดการระบาดของโรคโควิด-19 จะส่งผลกระทบรุนแรงต่อกิจกรรมทางเศรษฐกิจและความต้องการใช้น้ำมันราคาทองคำโคเม็กซ์งวดส่งมอบเดือนมิถุนายน ลดลง 24.20 ดอลลาร์ ปิดที่ 1,858.60 ดอลลาร์ต่อออนซ์